Perioodilisuse tabel: periood ja rühm.

Õpetaja märkmed.

Eesmärk: 

aidata õpilastel mõista, mida tähendavad perioodilisussüsteemis õigupoolest perioodi ja rühma (A-rühmade puhul) järjekorranumber (elu on nimelt näidanud, et seda ei saada sugugi kohe selgeks, ehkki nii õpetaja kui õpilased kõnelevad üht ja sama keelt). Tegu on osalt kordava ja enemasti kinnitava tegevusega. 

Korraldus:

arvuti igaühele või paari peale (tegelikult piisab); alguses tuletab õpetaja meelde, mida näitab elemendi järjekorranumber ning mitu elektroni selles või teises kihis olla saab. Ka lihtsamaid elektronskeeme võiks meenutada.

Küsimusi palju ei ole, ka ei ole antud juhul tegu kategoorilise vastuste nõudmisega. Pigem on tegu demonstratsiooniga, mis võiks toimuda õpetaja elavate kommentaaride saatel. Õpilastel võiks olla suhteliselt vaba võimalus omapoolsete küsimuste esitamiseks.

Aeg:

ca 15 min. sissejuhatavaks kordamiseks, ca 30 min. koostatud õppevahendi läbimiseks (koos õpetaja kommantaaride ja õpilaste küsimuste ning omapoolsete kommentaaridega).

Eelteadmised:

Aatomi üldine ehitus, lihtsa elekronskeemi koostamise oskus, tuumalaeng ja massiarv.

Märkusi:

Nagu öeldud, on tegu suuresti kinnistava tegevusega, mis võib kaasneda ka esmakordse rühmade ja perioodide järjekorranumbreist rääkimisega. Õpilased võiksid esilekerkivaile küsimustele vastata nn. käigult, suuliselt. Vajadusel võib anda mõningaid probleeme koju lahendada.